ciscoriordan/open-greek-corpus-annotations huggingface dataset:
philo-judaeus-philosophy.de-ebrietate 210
τρεῖς δ’ εἰσὶν οἱ τῆς ἀκολάστου καὶ ἀκράτορος ψυχῆς ἑστιοῦχοί τε καὶ θεραπευταί , ἀρχισιτοποιός , ἀρχιοινοχόος , ἀρχιμάγειρος , ὧν ὁ θαυμασιώτατος μέμνηται Μωυσῆς διὰ τούτων · „ καὶ ὠργίσθη Φαραὼ ἐπὶ τοῖς δυσὶν εὐνούχοις , ἐπὶ τῷ ἀρχιοινοχόῳ καὶ ἐπὶ τῷ ἀρχισιτοποιῷ , καὶ ἔθετο αὐτοὺς ἐν φυλακῇ παρὰ τῷ ἀρχιδεσμοφύλακι “ ( Gen . 40,2.3 ) . ἔστι δὲ καὶ ὁ ἀρχιμάγειρος εὐνοῦχος · λέγεται γὰρ ἑτέρωθι · „ κατήχθη δὲ Ἰωσὴφ εἰς Αἴγυπτον , καὶ ἐκτήσατο αὐτὸν εὐνοῦχος Φαραώ , ἀρχιμάγειρος “ ( Gen . 39,1 ) , καὶ πάλιν · „ ἀπέδοντο τὸν Ἰωσὴφ τῷ σπάδοντι Φαραώ , ἀρχιμαγείρῳ “ ( Gen . 37,36 ) .
Lemmas: τρεῖς δέ εἰμί ὁ ὁ ἀκόλαστος καί ἀκράτωρ ψυχή ἑστιοῦχος τε καί θεραπευτής , ἀρχισιτοποιός , ἀρχιοινοχόος , ἀρχιμάγειρος , ὅς ὁ θαυμάσιος μιμνῄσκω Μωϋσῆς διά οὗτος · „ καί ὀργίζω Φαραώ ἐπί ὁ δύο εὐνοῦχος , ἐπί ὁ ἀρχιοινοχόος καί ἐπί ὁ ἀρχισιτοποιός , καί τίθημι αὐτός ἐν φυλακή παρά ὁ ἀρχιδεσμοφύλαξ “ ( Gen . 40,2.3 ) . εἰμί δέ καί ὁ ἀρχιμάγειρος εὐνοῦχος · λέγω γάρ ἑτέρωθι · „ κατάγω δέ Ἰωσήφ εἰς Αἴγυπτος , καί κτάομαι αὐτός εὐνοῦχος Φαραώ , ἀρχιμάγειρος “ ( Gen . 39,1 ) , καί πάλιν · „ ἀποδίδωμι ὁ Ἰωσήφ ὁ σπάδων Φαραώ , ἀρχιμάγειρος “ ( Gen . 37,36 ) .
philo-judaeus-philosophy.de-ebrietate 211
τίνος δὴ χάριν οὔτ’ ἀνὴρ οὔτε γυνὴ τῶν λεχθέντων οὐδὲν ἁπλῶς ἐπιτέτραπται ; ἢ ὅτι σπείρειν μὲν ἄνδρες γονὰς ὑποδέχεσθαι δὲ γυναῖκες ἐκ φύσεως πεπαίδευνται , ὧν τὴν εἰς ταὐτὸ σύνοδον αἰτίαν γενέσεως καὶ τῆς τοῦ παντὸς διαμονῆς εἶναι συμβέβηκεν , ἀγόνου δὲ καὶ ἐστειρωμένης , μᾶλλον δὲ ἐξευνουχισμένης ψυχῆς σιτίοις πολυτελέσι καὶ ποτοῖς καὶ ὄψων περιέργοις παραρτύσεσι χαίρειν μήτε τὰ ἀρετῆς ἄρρενα ὡς ἀληθῶς σπέρματα καταβάλλεσθαι δυναμένης μήτε τὰ καταβληθέντα παραδέξασθαι καὶ ἀναθρέψασθαι , ἀλλ’ οἷα λυπρὰν ἄρουραν καὶ λιθώδη πρὸς διαφθορὰν μόνον πεφυκέναι τῶν ἀεὶ ζῆν ὀφειλόντων ; δόγμα δὴ τίθεται κοινωφελέστατον ,
Lemmas: τίς δή χάριν οὔτε ἀνήρ οὔτε γυνή ὁ λέγω οὐδείς ἁπλῶς ἐπιτρέπω ; ἤ ὅτι σπείρω μέν ἀνήρ γονή ὑποδέχομαι δέ γυνή ἐκ φύσις παιδεύω , ὅς ὁ εἰς αὐτός σύνοδος αἰτία γένεσις καί ὁ ὁ πᾶς διαμονή εἰμί συμβαίνω , ἄγονος δέ καί στειρόω , μάλα δέ ἐξαυνουχίζω ψυχή σιτίον πολυτελής καί ποτός καί ὄψον περίεργος παράρτυσις χαίρω μήτε ὁ ἀρετή ἄρσην ὡς ἀληθής σπέρμα καταβάλλω δύναμαι μήτε ὁ καταβάλλω παραδέχομαι καί ἀνατρέφω , ἀλλά οἷος λυπρός ἄρουρα καί λιθώδης πρός διαφθορά μόνος φύω ὁ ἀεί ζάω ὀφείλω ; δόγμα δή τίθημι κοινωφελής ,
philo-judaeus-philosophy.de-ebrietate 212
ὅτι πᾶς ὁ δημιουργὸς ἡδονῆς σοφίας ἐστὶν ἄγονος οὔτε ἄρρην ὢν οὔτε θήλεια , διὰ τὸ μήτε διδόναι μήτε λαμβάνειν τὰ πρὸς ἀφθαρσίαν ἱκανὸς εἶναι σπέρματα , μελετᾶν δ’ αἰσχίστην κατὰ τοῦ βίου μελέτην , φθείρειν τὰ ἄφθαρτα καὶ σβεννύναι τὰ μένοντα τῆς φύσεως λαμπάδια ἄσβεστα .
Lemmas: ὅτι πᾶς ὁ δημιουργός ἡδονή σοφία εἰμί ἄγονος οὔτε ἄρσην εἰμί οὔτε θῆλυς , διά ὁ μήτε δίδωμι μήτε λαμβάνω ὁ πρός ἀφθαρσία ἱκανός εἰμί σπέρμα , μελετάω δέ αἰσχρός κατά ὁ βίος μελέτη , φθείρω ὁ ἄφθαρτος καί σβέννυμι ὁ μένω ὁ φύσις λαμπάδιον ἄσβεστος .
philo-judaeus-philosophy.de-ebrietate 213
τῶν τοιούτων οὐδενὶ ἐπιτρέπει Μωυσῆς εἰς ἐκκλησίαν ἀφικνεῖσθαι θεοῦ · λέγει γὰρ ὅτι „ θλαδίας καὶ ἀποκεκομμένος οὐκ εἰσελεύσεται εἰς ἐκκλησίαν κυρίου “ ( Deut . 23,1 ) . τί γὰρ τῷ σοφίας ἀγόνῳ λόγων ἀκροάσεως ἱερῶν ὄφελος ἐκτετμημένῳ πίστιν καὶ παρακαταθήκην βιωφελεστάτων δογμάτων φυλάξαι μὴ δυναμένῳ ;
Lemmas: ὁ τοιοῦτος οὐδείς ἐπιτρέπω Μωϋσῆς εἰς ἐκκλησία ἀφικνέομαι θεός · λέγω γάρ ὅτι „ θλαδίας καί ἀποκόπτω οὐ εἰσέρχομαι εἰς ἐκκλησία κύριος “ ( Deut . 23,1 ) . τίς γάρ ὁ σοφία ἄγονον λόγος ἀκρόασις ἱερός ὄφελος ἐκτέμνω πίστις καί παρακαταθήκη βιωφελής δόγμα φυλάσσω μή δύναμαι ;
philo-judaeus-philosophy.de-ebrietate 214
τρεῖς δ’ ἄρ’ εἰσὶν ἀνθρώπων γένους ἑστιάτορες , ἀρχισιτοποιός , οἰνοχόος , ὀψαρτυτής , εἰκότως , ἐπειδὴ τριῶν χρήσεώς τε καὶ ἀπολαύσεως ἐφιέμεθα , σιτίων , ὄψου , ποτῶν · ἀλλ’ οἱ μὲν μόνων τῶν ἀναγκαίων , οἷς πρός τε τὸ ὑγιεινῶς καὶ μὴ ἀνελευθέρως ζῆν ἐξ ἀνάγκης χρώμεθα , οἱ δὲ ἀμέτρων καὶ σφόδρα περιττῶν , ἃ τὰς ὀρέξεις ἀναρρηγνύντα καὶ τὰς τοῦ σώματος δεξαμενὰς πλήθει βαρύνοντα καὶ πιέζοντα μεγάλα καὶ παντοδαπὰ τίκτειν νοσήματα φιλεῖ .
Lemmas: τρεῖς δέ ἄρα εἰμί ἄνθρωπος γένος ἑστιάτωρ , ἀρχισιτοποιός , οἰνοχόος , ὀψαρτυτής , ἔοικα , ἐπειδή τρεῖς χρῆσις τε καί ἀπόλαυσις ἐφίημι , σιτίον , ὄψον , ποτόν · ἀλλά ὁ μέν μόνος ὁ ἀναγκαῖος , ὅς πρός τε ὁ ὑγιεινός καί μή ἀνελεύθερος ζάω ἐκ ἀνάγκη χράω , ὁ δέ ἄμετρος καί σφόδρα περισσός , ὅς ὁ ὄρεξις ἀναρρήγνυμι καί ὁ ὁ σῶμα δεξαμενή πλῆθος βαρύνω καί πιέζω μέγας καί παντοδαπός τίκτω νόσημα φιλέω .
philo-judaeus-philosophy.de-ebrietate 215
οἱ μὲν οὖν ἡδονῆς καὶ ἐπιθυμίας καὶ παθῶν ἰδιῶται καθάπερ οἱ ἐν ταῖς πόλεσι δημοτικοὶ ἀμισῆ καὶ ἀνεπαχθῆ βίον ζῶντες , ἅτε ὀλιγοδεεῖς ὄντες , οὐ ποικίλων καὶ περιέργων τὴν τέχνην δέονται ὑπηρετῶν , ἀλλ’ ἀποικίλῳ χρωμένων ὑπηρεσίᾳ , μαγείρων , οἰνοχόων , σιτοποιῶν ·
Lemmas: ὁ μέν οὖν ἡδονή καί ἐπιθυμία καί πάθος ἰδιώτης καθά ὁ ἐν ὁ πόλις δημοτικός ἀμισής καί ἀνεπαχθής βίος ζάω , ἅτε ὀλιγοδεής εἰμί , οὐ ποικίλος καί περίεργος ὁ τέχνη δέω ὑπηρέτης , ἀλλά ἀποίκιλος χράω ὑπηρεσία , μάγειρος , οἰνοχόος , σιτοποιός ·
philo-judaeus-philosophy.de-ebrietate 216
οἱ δὲ ἡγεμονίαν καὶ βασιλείαν νομίζοντες εἶναι τὸ ἡδέως ζῆν καὶ πάντα καὶ μικρὰ καὶ μείζω πρὸς τοῦτ’ ἀναφέροντες ἀρχιμαγείροις καὶ ἀρχιοινοχόοις καὶ ἀρχισιτοποιοῖς ὑπηρέταις ἀξιοῦσι χρῆσθαι , τουτέστιν ἄκρως ἐκπεπονηκόσιν ἕκαστον ὧν ἐπετήδευσαν ·
Lemmas: ὁ δέ ἡγεμονία καί βασιλεία νομίζω εἰμί ὁ ἡδύς ζάω καί πᾶς καί μικρός καί μέγας πρός οὗτος ἀναφέρω ἀρχιμάγειρος καί ἀρχιοινοχόος καί ἀρχισιτοποιός ὑπηρέτης ἀξιόω χράω , τουτέστι ἄκρος ἐκπονέω ἕκαστος ὅς ἐπιτηδεύω ·
philo-judaeus-philosophy.de-ebrietate 217
τὰ μὲν γὰρ ἀμήτων καὶ μελιπήκτων καὶ ἄλλων ἀμυθήτων πεμμάτων ποικιλώτατα γένη οὐ μόνον ταῖς τῆς ὕλης διαφοραῖς , ἀλλὰ καὶ τῷ τρόπῳ τῆς κατασκευῆς καὶ τοῖς σχήμασι πρὸς οὐ μόνον τὴν γεύσεως ἀλλὰ καὶ τὴν ὄψεως ἀπάτην περιειργασμένα οἱ περὶ σιτοποιίαν ἄκροι μελετῶσι ·
Lemmas: ὁ μέν γάρ ἄμητος καί μελίπηκτον καί ἄλλος ἀμύθητος πέμμα ποικίλος γένος οὐ μόνος ὁ ὁ ὕλη διαφορά , ἀλλά καί ὁ τρόπος ὁ κατασκευή καί ὁ σχῆμα πρός οὐ μόνος ὁ γεῦσις ἀλλά καί ὁ ὄψις ἀπάτη περιεργάζομαι ὁ περί σιτοποιία ἄκρος μελετάω ·
philo-judaeus-philosophy.de-ebrietate 218
τὰ δὲ περὶ ἐξέτασιν οἴνου θᾶττον ἀναδιδομένου καὶ μὴ κεφαλαλγοῦς καὶ τοὐναντίον ἀνθίμου καὶ εὐωδεστάτου , πολλὴν ἢ ὀλίγην ἀναδεχομένου τὴν μεθ’ ὕδατος κρᾶσιν εἰς σφοδρὸν καὶ σύντονον ἢ πρᾷον καὶ ἀνειμένον ἐπιτηδείου πότον καὶ ὅσα τοιουτότροπα ἀρχιοινοχόων ἐπιτηδεύματα ἐπ’ αὐτὸ δὴ τῆς τέχνης ἀφιγμένων τὸ τέλος ·
Lemmas: ὁ δέ περί ἐξέτασις οἶνος ταχύς ἀναδίδωμι καί μή κεφαλαλγής καί ἐναντίος ἄνθιμος καί εὐώδης , πολύς ἤ ὀλίγος ἀναδέχομαι ὁ μετά ὕδωρ κρᾶσις εἰς σφοδρός καί σύντονος ἤ πρᾶος καί ἀνίημι ἐπιτήδειος πότος καί ὅσος τοιουτότροπος ἀρχιοινοχόος ἐπιτήδευμα ἐπί αὐτός δή ὁ τέχνη ἀφικνέομαι ὁ τέλος ·
philo-judaeus-philosophy.de-ebrietate 219
ἰχθύας δὲ καὶ ὄρνεις καὶ τὰ παραπλήσια ποικίλως ἀρτῦσαι καὶ κατασκευάσαι καὶ ὅσα ἄλλα ὄψα | ἡδῦναι περιττοὶ τὴν ἐπιστήμην εἰσὶν εὐτρεπεῖς ὀψαρτυταί , μυρία χωρὶς ὧν ἤκουσαν ἢ εἶδον ἄλλ’ ἐκ τῆς συνεχοῦς μελέτης καὶ τριβῆς τῶν εἰς ἁβροδίαιτον καὶ τεθρυμμένον τὸν ἀβίωτον βίον ἐπινοῆσαι δεινοί .
Lemmas: ἰχθῦς δέ καί ὄρνις καί ὁ παραπλήσιος ποικίλος ἀρτύω καί κατασκευάζω καί ὅσος ἄλλος ὄψον | ἡδύνω περισσός ὁ ἐπιστήμη εἰμί εὐτρεπής ὀψαρτυτής , μυρίος χωρίς ὅς ἀκούω ἤ ὁράω ἄλλος ἐκ ὁ συνεχής μελέτη καί τριβή ὁ εἰς ἁβροδίαιτος καί θρύπτω ὁ ἀβίωτος βίος ἐπινοέω δεινός .
philo-judaeus-philosophy.de-ebrietate 220
ἀλλὰ γὰρ οὗτοι πάντες ἐδείχθησαν εὐνοῦχοι , σοφίας ἄγονοι · πρὸς ὃν δὲ συμβατηρίους τίθεται σπονδὰς ὁ γαστρὸς βασιλεύς , νοῦς , οἰνοχόος ἦν · φίλοινον γὰρ ὑπερφυῶς τὸ ἀνθρώπων γένος καὶ πρὸς μόνον τοῦτο διαφερόντως ἀκόρεστον , εἴ γε ὕπνου μὲν καὶ ἐδωδῆς καὶ συνουσίας καὶ τῶν ὁμοίων ἀπλήρωτος οὐδείς , ἀκράτου δὲ σχεδὸν ἅπαντες καὶ μάλισθ’ οἷς τὸ πρᾶγμα ἀσκεῖται ·
Lemmas: ἀλλά γάρ οὗτος πᾶς δείκνυμι εὐνοῦχος , σοφία ἄγονος · πρός ὅς δέ συμβατήριος τίθημι σπονδή ὁ γαστήρ βασιλεύς , νόος , οἰνοχόος εἰμί · φίλοινος γάρ ὑπερφυής ὁ ἄνθρωπος γένος καί πρός μόνος οὗτος διαφερόντως ἀκόρεστος , εἰ γε ὕπνος μέν καί ἐδωδή καί συνουσία καί ὁ ὅμοιος ἀπλήρωτος οὐδείς , ἄκρατος δέ σχεδόν ἅπας καί μάλα ὅς ὁ πρᾶγμα ἀσκέω ·
philo-judaeus-philosophy.de-ebrietate 221
πιόντες γὰρ ἔτι διψῶσι καὶ ἄρχονται μὲν ἀπὸ τῶν βραχυτέρων κυάθων , προϊόντες δὲ ταῖς μείζοσιν οἰνοχόαις ἐγχεῖν παραγγέλλουσιν · ἐπειδὰν δ’ ἀκροθώρακες γενόμενοι χλιανθῶσιν , οὐκέτι κρατεῖν ἑαυτῶν δυνάμενοι τὰς οἰνηρύσεις καὶ τὰς ἀμύστεις καὶ τοὺς κρατῆρας ὅλους προσενεγκάμενοι ἀκράτου σπῶσιν ἀθρόως , μέχρις ἂν ἢ βαθεῖ ὕπνῳ δαμασθῶσιν ἢ τῶν ὄγκων ἀποπληρωθέντων ὑπερβλύσῃ τὸ ἐπεισχεόμενον .
Lemmas: πίνω γάρ ἔτι διψάω καί ἄρχω μέν ἀπό ὁ βραχύς κύαθος , προέρχομαι δέ ὁ μέγας οἰνοχόη ἐγχέω παραγγέλλω · ἐπειδάν δέ ἀκροθώραξ γίγνομαι χλιαίνω , οὐκέτι κρατέω ἑαυτοῦ δύναμαι ὁ οἰνήρυσις καί ὁ ἄμυστις καί ὁ κρατήρ ὅλος προσφέρω ἄκρατος σπάω ἀθρόος , μέχρι ἄν ἤ βαθύς ὕπνος δαμάζω ἤ ὁ ὄγκος ἀποπληρόω ὑπερβλύζω ὁ ἐπεισχέω .
philo-judaeus-philosophy.de-ebrietate 222
ἀλλὰ καὶ τότε ὅμως ἡ ἄπληστος ἐν αὐτοῖς ὄρεξις ὥσπερ ἔτι λιμώττουσα μαιμάζει · „ ἐκ γὰρ τῆς ἀμπέλου Σοδόμων ἡ ἄμπελος αὐτῶν „ ᾧ φησι Μωυσῆς „ καὶ ἡ κληματὶς αὐτῶν ἐκ Γομόρρας · ἡ σταφυλὴ αὐτῶν σταφυλὴ χολῆς , βότρυς πικρίας αὐτοῖς · θυμὸς δρακόντων ὁ οἶνος αὐτῶν , καὶ θυμὸς ἀσπίδων ἀνίατος “ ( Deut . 32,32.33 ) · Σόδομα μέντοι στείρωσις καὶ τύφλωσις ἑρμηνεύεται , ἀμπέλῳ δὲ καὶ τοῖς ἐξ αὐτῆς γινομένοις ἀπεικάζει τοὺς οἰνοφλυγίας καὶ λαιμαργίας καὶ τῶν αἰσχίστων ἡδονῶν ἥττους .
Lemmas: ἀλλά καί τότε ὅμως ὁ ἄπληστος ἐν αὐτός ὄρεξις ὥσπερ ἔτι λιμώσσω μαιμάζω · „ ἐκ γάρ ὁ ἄμπελος Σόδομα ὁ ἄμπελος αὐτός „ ὅς φημί Μωϋσῆς „ καί ὁ κληματίς αὐτός ἐκ Γόμορρα · ὁ σταφυλή αὐτός σταφυλή χολή , βότρυς πικρία αὐτός · θυμός δράκων ὁ οἶνος αὐτός , καί θυμός ἀσπίς ἀνίατος “ ( Deut . 32,32.33 ) · Σόδομα μέντοι στείρωσις καί τύφλωσις ἑρμηνεύω , ἄμπελος δέ καί ὁ ἐκ αὐτός γίγνομαι ἀπεικάζω ὁ οἰνοφλυγία καί λαιμαργία καί ὁ αἰσχρός ἡδονή ἥσσων .
philo-judaeus-philosophy.de-ebrietate 223
ἃ δὲ αἰνίττεται , τοιαῦτ’ ἐστίν · εὐφροσύνης μὲν ἀληθοῦς οὐδὲν ἐμπέφυκε τῇ τοῦ φαύλου ψυχῇ φυτὸν ἅτε οὐχ ὑγιαινούσαις κεχρημένῃ ῥίζαις , ἀλλὰ ἐμπεπρησμέναις καὶ τεφρωθείσαις , ὁπότε ἀνθ’ ὕδατος τὰς κεραυνίους φλόγας θεοῦ τὴν κατὰ ἀσεβῶν καλῶς δικάσαντος δίκην ὁ οὐρανὸς ἀσβέστους ἔνιφεν , ἀκράτορος δὲ ἐπιθυμίας τῆς ἐστειρωμένης τὰ καλὰ καὶ πεπηρωμένης πρὸς πάντα τὰ θέας ἄξια , ἣν ἀμπέλῳ παραβέβληκεν , οὐχὶ τῇ καρπῶν ἡμέρων μητρί , ἀλλὰ ἥτις πικρίας καὶ πονηρίας καὶ πανουργίας ὀργῆς τε καὶ θυμοῦ καὶ ἀκραχολωτάτων ἠθῶν οἰστικὴ γέγονε , δάκνουσα τὴν ψυχὴν ἔχεων καὶ ἀσπίδων τρόπον ἰοβόλων καὶ παντελῶς ἀνίατα .
Lemmas: ὅς δέ αἰνίσσομαι , τοιοῦτος εἰμί · εὐφροσύνη μέν ἀληθής οὐδείς ἐμφύω ὁ ὁ φαῦλος ψυχή φυτόν ἅτε οὐ ὑγιαίνω χράω ῥίζα , ἀλλά ἐμπίμπρημι καί τεφρόω , ὁπότε ἀντί ὕδωρ ὁ κεραύνιος φλόξ θεός ὁ κατά ἀσεβής καλός δικάζω δίκη ὁ οὐρανός ἄσβεστος νίφω , ἀκράτωρ δέ ἐπιθυμία ὁ στειρόω ὁ καλός καί πηρόω πρός πᾶς ὁ θέα ἄξιος , ὅς ἄμπελος παραβάλλω , οὐ ὁ καρπός ἥμερος μήτηρ , ἀλλά ὅστις πικρία καί πονηρία καί πανουργία ὀργή τε καί θυμός καί ἀκράχολος ἦθος οἰστικός γίγνομαι , δάκνω ὁ ψυχή ἔχις καί ἀσπίς τρόπος ἰοβόλος καί παντελής ἀνίατος .
philo-judaeus-philosophy.de-ebrietate 224
ὧν ἀποτροπὴν εὐχώμεθα γενέσθαι τὸν πάντα ἵλεω ποτνιώμενοι θεόν , ἵνα καὶ τὴν ἀγρίαν ταύτην ἄμπελον διολέσῃ καὶ τοῖς εὐνούχοις καὶ πᾶσιν ἀγόνοις ἀρετῆς ἀίδιον ψηφίσηται φυγήν , ἀντὶ δὲ τούτων ἥμερα μὲν ταῖς ψυχαῖς ἡμῶν δένδρα τὰ παιδείας ὀρθῆς ἐμφυτεύσῃ , γενναίους δὲ καὶ ἄρρενας ὡς ἀληθῶς καρποὺς καὶ λόγους χαρίσηται δυναμένους μὲν σπείρειν καλὰς πράξεις , δυναμένους δὲ συναύξειν ἀρετάς , ἱκανοὺς δὲ τὴν εὐδαιμονίας ἅπασαν συνέχειν καὶ διαφυλάττειν εἰς ἀεὶ συγγένειαν .
Lemmas: ὅς ἀποτροπή εὔχομαι γίγνομαι ὁ πᾶς ἵλαος ποτνιάομαι θεός , ἵνα καί ὁ ἄγριος οὗτος ἄμπελος διόλλυμι καί ὁ εὐνοῦχος καί πᾶς ἄγονον ἀρετή ἀίδιος ψηφίζω φυγή , ἀντί δέ οὗτος ἥμερος μέν ὁ ψυχή ἐγώ δένδρον ὁ παιδεία ὀρθός ἐμφυτεύω , γενναῖος δέ καί ἄρσην ὡς ἀληθής καρπός καί λόγος χαρίζω δύναμαι μέν σπείρω καλός πρᾶξις , δύναμαι δέ συναυξάνω ἀρετή , ἱκανός δέ ὁ εὐδαιμονία ἅπας συνέχω καί διαφυλάσσω εἰς ἀεί συγγένεια .